stanford-oval/wikipedia huggingface dataset:
ג'ון דרמאני מהאמה

ג'ון דרמאני מהאמה, נשיא גאנה
ג'ון דרמאני מהאמה (John Dramani Mahama; נולד ב-29 בנובמבר 1958) הוא פוליטיקאי גאנאי, שכיהן כנשיא גאנה מיולי 2012 עד ינואר 2017.
מהאמה הוא בעל השכלה אקדמית בתקשורת ובהיסטוריה, ופרסם מאמרים בעיתונות.
כיהן כחבר הפרלמנט בגאנה מ-1997 עד 2009. בשנים 1998-2001 כיהן כשר התקשורת. ב-2009 התמנה לסגן נשיא גאנה, ולאחר מות הנשיא ג'ון אטא מילס ביולי 2012, הושבע כנשיא במקומו, בהתאם לחוקת גאנה. בבחירות שנערכו בדצמבר 2012 ניצח את ננה אקופו-אדו בפער של כ-3%. מהאמה התמודד בפעם נוספת על התפקיד בדצמבר 2016, שוב מול אקופו-אדו, אך הפעם הפסיד, בפער של כ-10%.
מהאמה כתב מספר מאמרים בעיתונים אפריקאים ובינלאומיים. ב-2012, מספר שבועות לפני מינויו כנשיא, פורסם ספר זכרונותיו של מהאמה, "My First Coup d'État and Other True Stories From the Lost Decades of Africa", "ההפיכה הראשונה שלי ועוד סיפורים אמיתיים מהעשורים האבודים של אפריקה".
חיים אישיים

נשוי ללורדינה, ולהם שבעה ילדים. מהאמה הוא נוצרי ודובר שש שפות.
הערות שוליים

↑  פרופילי המועמדים לנשיאות גאנה, באתר תאגיד השידור הגאנאי, אורכב ב-2 בפברואר 2014.
| --- | --- |
בקרת זהויות :  GND: 1105506622  ISNI: 0000 0003 6698 5730  LCCN: n2012001533  NTA: 353803006  SUDOC: 170620026  VIAF: 229724418   WorldCat (עם VIAF): 229724418 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ד'אלמברטיאן

במתמטיקה ופיזיקה, בעיקר בתחומים תורת היחסות הפרטית, אלקטרומגנטיות ותורת הגלים, אופרטור ד'אלמבר או ד'אלמברטיאן, המסומל באמצעות  \scriptstyle \Box  ("בוקס") ונקרא על שם ז'אן לה רון ד'אלמבר, הוא הרחבה של הלפלסיאן למרחב מינקובסקי ה-4 ממדי.
בקואורדינטות קרטזיות הוא מוגדר על ידי:
כאשר  g_{\mu \nu }={\begin{pmatrix}1&0&0&0\\0&-1&0&0\\0&0&-1&0\\0&0&0&-1\end{pmatrix}}  היא מטריקת מינקובסקי ו- \nabla ^{2} הוא הלפלסיאן והמכפלה מחושבת על פי הסכם הסכימה של איינשטיין.
שימושים

משוואת קליין-גורדון נכתבת באמצעות הד'אלמברטיאן:
משוואת הגלים האלקטרומגנטיים בריק נכתבת באמצעות הד'אלמברטיאן:
משוואת הגלים לתנודות קטנות יכולה להכתב באמצעות הד'אלמברטיאן:
פונקציית גרין  G(x-x')\, עבור הד'אלמברטיאן מקיימת:
| אנליזה וקטורית |
| --- | --- | --- |
| מושגים | אנליזה מתמטית - מונחים • מרחב וקטורי • שדה סקלרי • שדה וקטורי • גרדיאנט • נגזרת כיוונית • דיברגנץ • רוטור • לפלסיאן • דל במערכות צירים שונות • ד'אלמברטיאן • פוטנציאל וקטורי |  |
| משפטים | משפט גאוס • משפט גרין • משפט הגרדיאנט • משפט סטוקס |  |
אנליזה מתמטית • אנליזה וקטורית • טופולוגיה • אנליזה מרוכבת • אנליזה פונקציונלית • תורת המידה • גאומטריה דיפרנציאלית
גרטרוד שולץ-קלינק

| --- | --- |

 לידה:  9 בפברואר 1902 Adelsheim, הרפובליקה הפדרלית של גרמניה 
 פטירה:  24 במרץ 1999 (בגיל 97) בבנהאוזן, הרפובליקה הפדרלית של גרמניה 
 שם לידה:  Gertrud Emma Treusch 
 מדינה:  גרמניה, גרמניה הנאצית 
 מפלגה:  המפלגה הנאצית 
 בן או בת זוג:  אוגוסט הייסמאייר 
 פרסים והוקרה
 אות הזהב המפלגתי 
 
גרטרוד שולץ-קלינק (בגרמנית: Gertrud Scholtz-Klink;‏9 בפברואר 1902- 24 במרץ 1999), הייתה מנהיגת ליגת הנשים הנאציונלית-סוציאליסטית (אגף הנשים במפלגה הנאצית) ומנהלת כל ארגוני הנשים בגרמניה בתקופת הרייך השלישי.
ביוגרפיה > תחילת דרכה

נולדה כגרטרוד אמה טרויש ב-9 בפברואר 1902 באדלסהיים שבמחוז באדן שבדרום גרמניה כבתו של פקיד. במהלך מלחמת העולם הראשונה עזבה את הגמנסיה בבאדן בה למדה, כדי "להקדיש עצמה כל כולה למאמץ המלחמתי", כפי שהצהירה מאוחר יותר. ב-1920 נישאה לאויגן קלינק וב-1 במרץ 1930 הצטרפה יחד עם בעלה למפלגה הנאצית שם הייתה פעילה מהרגע הראשון בגיוס נשים לתנועה. באותה שנה מת בעלה מהתקף לב בעת הפגנה של המפלגה, והותיר אותה עם ארבעה ילדים (בן נוסף מת בצעירותו). לאחר מות בעלה הגבירה את פעילותה והתמנתה למנהלת ליגת הנשים הנאציונלית-סוציאליסטית בפברואר 1934.
ב-1932 נישאה מחדש לרופא גינתר שולץ. וב-1933 מונתה לתפקיד "יועצת לארגוני נשים" במשרד הפנים המחוזי. היא ניצלה את תפקידה לביטול כל ארגוני הנשים המתחרים כדי לצבור כוח עד שב-1 בינואר 1934 מונתה ל"מנהלת שירות העבודה לנשים" ומנובמבר 34' נשאה את התואר "מנהיגת הנשים של הרייך".
ביוגרפיה > בתפקידה הרשמי

במסגרת תפקידיה פעלה למען הנחלת "הערכים הגרמניים" של המפלגה בנוגע לתפקיד האישה בחברה. בין השאר הקימה מוסד בשם "שנת משק הבית"- שנה שחייבה את כל בוגרות בתי הספר, ומטרתו העיקרית הייתה להניע נשים גרמניות לנטוש את העולם האקדמי- מקצועי, לטובת חיי משפחה. במקרים חריגים ניסתה שולץ-קלינק לפעול למען נשים שרצו לפתח קריירה, אך לרוב ללא הצלחה. אמנם תפקידה-שלה, עמד בניגוד לאידאולוגיה הנאצית לה הטיפה, אך ראשי המפלגה דאגו להשאיר אותה בתפקיד מנהלי- ייצוגי ולא הנהגתי. בשנת 1936, עם העברתם של ארגוני הנשים לסמכותו של "שירות העבודה של הרייך" פחתה חשיבותה הממשית וההנהגה הנאצית השתמשה בה רק לצרכים ייצוגיים- בעיקר מחוץ לגרמניה. היטלר עצמו העיד על כך באומרו: "ארבע נשים ייצוגיות היו לי: גברת טרוסט (אלמנתו של פאול טרוסט), גברת ואגנר (כלתו של ריכרד וגנר), לני ריפנשטאהל וגברת שולץ-קלינק".
ב-1937 התגרשה מבעלה השני שלא היה מרוצה מתפקידיה הציבוריים הרבים. ב-1940 נישאה בשלישית, לקצין האס אס אוגוסט הייסמאייר שהביא עמו שישה ילדים מנישואיו הקודמים. במהלך המלחמה, חזרה בה מדעותיה לגבי תפקידי האישה ותמכה בהעסקת נשים בתעשיית החימוש, דבר שהיטלר התנגד אליו בתוקף, אך כאמור, לדעותיה בשלב זה לא הייתה השפעה ממשית. רק בינואר 1943, הסכים היטלר לכך, עקב הפצרותיו של שר החימוש אלברט שפר. לאחר שיצאה ההוראה על חיוב נשים בגילאי 17–45 לעבודה בתעשייה, בירכה על כך שולץ-קלינק:
הנשים שחונכו על ברכי האידיאלים של חטיבת הנשים והועמדו לרשות הוורמאכט חייבות עכשיו לא רק לעבוד ולהדפיס מסמכים, אלא גם להיות חיילות של הפיהרר
.
ביוגרפיה > לאחר המלחמה

לאחר המלחמה, נעצרה גרטרוד על ידי הסובייטים והוחזקה במחנה מעצר, משם היא הצליחה להימלט כעבור מספר שבועות. בעזרת ידידתה, פאולינה, נסיכת וירטמברג היא ובעלה השיגו מסמכים מזויפים ועברו לגור בכפר בבנהאוזן (Bebenhausen) במערב גרמניה. הם הצליחו לחיות בזהות בדויה, כבעלי מאפיה עד פברואר 1948. עקב הלשנה, נעצרו בני הזוג וגרטרוד נידונה ל-18 חודשי מאסר באשמת זיוף מסמכים. לקראת סוף מאסרה, עקב לחץ ציבורי, נוספו לה עוד 30 חודשי מאסר ושחרורה עוכב עד שנת 1953. לאחר ששוחררה, נאסר עליה לעסוק בהוראה, עיתונאות ופוליטיקה למשך 10 שנים נוספות, אך אושרה לה פנסיה כעובדת מדינה לשעבר.
בהמשך, המשיכה להביע את דעותיה בשבח הנאציזם ואף כתבה ספר בשם "האישה ברייך השלישי", שיצא לאור בשנת 1978 ובו מבחר נאומים, מאמרים והתבטאויות מתקופת הזוהר שלה וכן דברי סנגוריה על הרייך השלישי ודברי הערצה להיטלר.
גרטרוד שולץ קלינק המשיכה להתגורר בכפר בבנהאוזן עד למותה בשנת 1999.
ראו גם

מגדה גבלס - אשתו של שר התעמולה הנאצי, יוזף גבלס
אמי גרינג - אשתו של מפקד הלופטוואפה ושר התעופה הנאצי, הרמן גרינג
מרגרטה הימלר - אשתו של ראש האס אס ושר הפנים הנאצי, היינריך הימלר.
לקריאה נוספת

אנה מריה זיגמונד, נשות הצמרת הנאצית, ספריית פועלים, תשס"ו (2005).
ג'רט אלן

| --- | --- |

אלן במהלך משחק האולסטאר בNBA בשנת 2022
 לידה:  21 באפריל 1998 (בן 26) סן דייגו שבקליפורניה, ארצות הברית
 עמדה:  סנטר
 גובה:  2.06 מטר
 מספר:  31
 מכללה:  אוניברסיטת טקסס (2016–2017)
 דראפט:  בחירה מספר 22, 2017 ברוקלין נטס
 קבוצות כשחקן
 2017–2021   2021–:  ברוקלין נטס   קליבלנד קאבלירס
ג'רט אלן (באנגלית: Jarrett Allen; נולד ב-21 באפריל 1998) הוא שחקן כדורסל אמריקאי, המשחק בעמדת הסנטר בקבוצת קליבלנד קאבלירס מליגת ה-NBA.
קריירת מכללות

אלן שיחק בקולג' עבור טקסס לונגהורנס, ובעונת הבכורה שלו העמיד ממוצעים של 13.4 נקודות ו-8.4 ריבאונדים למשחק. בסיום העונה העמיד את עצמו לבחירה בדראפט ה-NBA 2017.
קריירה מקצועית > ברוקלין נטס

אלן נבחר במקום ה-22 בדראפט ה-NBA‏ 2017, על ידי ברוקלין נטס. ב-20 ביולי חתם את חוזה הרוקי שלו עם הנטס. אלן היה בן 19 ו-182 ימים כאשר ערך את משחק הבכורה שלו ב-20 באוקטובר, ובכך הפך לשחקן השני הצעיר ביותר שמשתתף במשחק עבור הנטס, אחרי דריק פייבורס. הוא סיים את משחקו הראשון עם תשע נקודות, שני ריבאונדים וחסימה אחת. ב-25 בינואר שיחק אלן לראשונה בחמישייה הפותחת של הנטס, והשיג שיאי קריירה של 16 נקודות ו-12 ריבאונדים בניצחון קבוצתו על פילדלפיה 76'. ב-17 בנובמבר 2018 קבע שיא קריירה של 24 נקודות (מול לוס אנג'לס קליפרס), ב-16 בינואר 2019 קבע שיא קריירה של 24 ריבאונדים (מול יוסטון רוקטס), וב-13 בפברואר 2019 קבע שיא קריירה של 6 חסימות (מול קליבלנד קאבלירס).
את עונתו השלישית בליגה, 2019/2020, סיים במקום השלישי ב-NBA באחוזי קליעה מהשדה, עם 64.9%.
קריירה מקצועית > קליבלנד קאבלירס

ב 13 בינואר 2021 הועבר אלן לקליבלנד קאבלירס, כחלק מטרייד מרובע במסגרתו קיבלה ברוקלין את ג'יימס הארדן (מיוסטון).
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | טקסס | 33 | 33 | 32.2 | 0.566 | 0.000 | 0.564 | 8.4 | 0.8 | 0.6 | 1.5 | 13.4 |
| קריירה |  | 33 | 33 | 32.2 | 0.566 | 0.000 | 0.564 | 8.4 | 0.8 | 0.6 | 1.5 | 13.4 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | ברוקלין | 72 | 31 | 20.0 | 0.589 | 0.333 | 0.776 | 5.4 | 0.7 | 0.4 | 1.2 | 8.2 |
| 2018/2019 | ברוקלין | 80 | 80 | 26.2 | 0.590 | 0.133 | 0.709 | 8.4 | 1.4 | 0.5 | 1.5 | 10.9 |
| 2019/2020 | ברוקלין | 70 | 64 | 26.5 | 0.649 | 0.000 | 0.633 | 9.6 | 1.6 | 0.6 | 1.3 | 11.1 |
| 2020/2021 | ברוקלין | 12 | 5 | 26.7 | 0.677 | 0.000 | 0.754 | 10.4 | 1.7 | 0.6 | 1.6 | 11.2 |
| 2020/2021 | קליבלנד | 51 | 40 | 30.3 | 0.609 | 0.316 | 0.690 | 9.9 | 1.7 | 0.5 | 1.4 | 13.2 |
| 2021/2022 | קליבלנד | 56 | 56 | 32.3 | 0.677 | 0.100 | 0.708 | 10.8 | 1.6 | 0.8 | 1.3 | 16.1 |
| 2022/2023 | קליבלנד | 68 | 68 | 32.6 | 0.644 | 0.100 | 0.733 | 9.8 | 1.7 | 0.8 | 1.2 | 14.3 |
| קריירה |  | 409 | 344 | 27.6 | 0.630 | 0.181 | 0.704 | 8.9 | 1.4 | 0.6 | 1.3 | 12.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | ברוקלין | 5 | 5 | 22.0 | 0.594 | 0.000 | 0.850 | 6.8 | 2.2 | 0.6 | 0.6 | 11.0 |
| 2019/2020 | ברוקלין | 4 | 4 | 33.0 | 0.583 | 0.000 | 0.813 | 14.8 | 2.3 | 0.5 | 1.8 | 10.3 |
| 2022/2023 | קליבלנד | 5 | 5 | 38.2 | 0.611 | 0.000 | 0.500 | 7.4 | 2.4 | 0.8 | 1.0 | 9.4 |
| קריירה |  | 14 | 14 | 30.9 | 0.598 | 0.000 | 0.786 | 9.3 | 2.3 | 0.6 | 1.1 | 10.2 |
גטו ביסטריצה

| --- | --- |
אין תמונה חופשית
 מידע כללי
 סוג:  גטו
 מדינה:  רומניה
 מחוז:  ביסטריצה-נאסוד
 תאריכים
 תאריך הקמה:  אביב 1944
 אוכלוסייה
 מספר אסירים בשיא:  6,000
 השתייכות האסירים:  יהודים רומנים
 נתונים
 קואורדינטות:  47°N 24°E﻿ / ﻿47°N 24°E﻿ / 47; 24
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור גטו ביסטריצה(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור גטו ביסטריצה
 
גטו ביסטריצה (ברומנית: Ghetoul Bistrița) היה גטו נאצי לאירופאים יהודים במהלך מלחמת העולם השנייה. הוא היה ממוקם בביסטריצה, מחוז ביסטריצה-נאסוד, ממלכת הונגריה (כיום: ביסטריצה, מחוז ביסטריצה-נאסוד, רומניה) מכוון שהשטח הפך לחלק מהונגריה בהרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל באביב 1944, לאחר מבצע מרגרטה.
היסטוריה

הגטו הוקם בחוות סטמבולי כ-5 ק"מ מחוץ לבשסטרצה (ביסטריצה); כ-6,000 יהודים מהעיר ומקהילותיה הסובבות נדחסו בחווה. קרוב ל-2,500 מהם הגיעו מהעיר עצמה, והשאר הובאו מהמחוזות העליונים והתחתונים, וכן מהמחוזות נאסוד ואורדנה.
השטח הפך לגטו בהוראת נורברט קואלס, ראש עיריית ביסטריצה ומפקד המשטרה שלו, Miklós Debreczeni. בחלקים אחרים של המחוז, המבצע בוצע על ידי לאסלו סמולנסצקי, עוזרו של אישפאן של המחוז ארנו פסטאי. יחד עם עוזרו של אדולף אייכמן, לאסלו אנדרה, הארבעה השתתפו בוועידת תכנון ב-Marosvásárhely (Târgu Mureș) ב-28 באפריל. קואלס גנב חפצים יקרי ערך מהעצורים, ולקח אותם איתו כאשר התפטר מתפקידו כראש העיר ועזב לגרמניה באותו הקיץ.
הגטו לא התאים לצרכים בסיסיים, ותושביו שוכנו בצריפים או בדיריות חזירים. אחד מן הנאצים, היינריך סמולקה, היה צריך לספק מים ומזון ליהודים, דבר אשר רבים טוענים כי גרם לתנאים בגטו להיות גרועים מאוד. בין אלה שרדפו יהודים לצד סמולקה היה גוסטאב ורנדי, סוכן גסטפו מבשטרץ' (ביסטריצה). כוחות משטרה מקומיים שמרו על הגטו עם 25 ז'נדרמים מנאגידמטר (דומיטרה), שנשלחו לשם על ידי "קולונל פקסי-קיס". ב-10 במאי, קלמן בורבלי הפך לאישפאן של המחוז. ביולי באותה שנה, 5,981 יהודים גורשו מבשטרץ' (ביסטריצה) למחנה ההשמדה אושוויץ בשני טרנספורטים שונים.
הערות שוליים

1 2 3 4  MMHTN - Muzeul Memorial al Holocaustului din Transilvania de Nord, web.archive.org, ‏2014-12-08
↑  Mărturii despre convieţuirea românilor cu evreii şi saşii în 1940: „Primarul punea piedici oriunde putea locuitorilor români şi evrei”, adevarul.ro, ‏1377629342 (באנגלית)
↑  יד ושם, THE HOLOCAUST IN NORTHERN TRANSYLVANIA
ג'רג' ורה

| --- | --- |

 לידה:  31 במרץ 1857 איגאל, הונגריה 
 פטירה:  12 במרץ 1941 (בגיל 83) בודפשט, ממלכת הונגריה 
 מדינה:  הונגריה 
 מקום קבורה:  בית הקברות קרפשי 
 בן או בת זוג:  Célia Margó 
 צאצאים:  Márta Verő 
 
ג'רג' ורה, (במקור הוגו האואר, בהונגרית: Verő György; איגאל, 31 במרץ 1857 – בודפשט, 12 במרץ 1941) היה מלחין, מחזאי, מנצח, במאי, סופר תולדות התיאטרון יהודי-הונגרי.
ביוגרפיה

הוגו האואר נולד במשפחה יהודית כבנם של יוז'ף האואר ושל פרנציסקה מזלי. הוא סיים את בית הספר התיכון בקלוצ'ה ומשפטים בפץ'. את לימודיו המוזיקליים החל בבית הוריו, ולאחר מכן המשיך אצל מורים למוזיקה בקלוצ'ה - אצל המורים למוזיקה בֶּרֶץ, גוֹרמן ומיהאי. ב-1880 הפך לשחקן בסגד, ולאחר מכן ב-1882 למנצח במישקולץ. ב-1883 עבד כבמאי בתיאטרון העם של בודפשט. הוא נשאר בתפקיד זה עד 1887. אז נסע מחוץ לכרך והפך למנהל וגם למנהל האמנותי של להקות תיאטרון גדולות. גרה שב לבירת הונגריה ב-1892 ולאחר מכן חי אך ורק למען יצירתו הספרותית. הוא כתב את תולדות תיאטרון העם ליובל ה-50 שלו מאז הקמתו. אשתו הייתה זמרת האופרטה ציליה מרגו (מקודם מורגנשטרן) אחותו של הפסל אדה מרגו. ורה היה חבר גם בוועדת שיפוט הדרמה של התיאטרון הלאומי של בודפשט.
מחזותיו העיקריים שהוצגו

אישה צעירה עם בת זקנה (מערכה 1. פץ', 1877)
פרולוג (מישקולץ, 1882)
הנסיך מתושלם, אופרטה בשלוש מערכות. מאת ויילדר ודלאקור, (רק מתרגם) מוזיקה מאת יוהאן שטראוס
חובבי האמנות (קומדיה בשלוש מערכות, מישקולץ, 1883)
כבר מאוחר (קומדיה במערכה 1. דברצן, 1888)
הסולטן, (אופרטה בשלוש מערכות. בודפשט, תיאטרון העם 19 בנובמבר 1892);
קרב פרחים (אופרטה בשלוש מערכות). בודפשט, תיאטרון העם, 28 אפריל 1894)
קלאופטרה (אופרטה, 1900)
צייד האריות, אופרטה בשלוש מערכות. לברית על ידי שנטן ושטיין, גרה הלחין את המוזיקה (בודפשט, 1900);
קין, טרגדיה פואטית בארבע מערכות. (הופעה ראשונה בתיאטרון הלאומי של בודפשט, 4 באפריל 1902)
ילדה (כתב את המילים ואת המוזיקה שלוש מערכות של מחזה שירים, הוצג בתיאטרון העם ב-17 בינואר 1906)
העם (דרמה בשלוש מערכות בתיאטרון הלאומי, 2 במרץ 1907)
גאבור גרה בבודפשט (בכורה בתיאטרון קישפלודי, 25 במאי 1907)
האויב (מחזה, בכורה בתיאטרון קומדיה, 1915)
יצירותיו הנוספות

חובבי האמנות. מישקולץ, 1882.
1848 (דרך הצבאות). מחזה מרהיב עם משחק מקדים. וב-9 תמונות. הוא כתב וחיבר גם את המוזיקה שלו. (הוצג לראשונה בתיאטרון העם ב-15 במרץ 1898)
1000 שנים. מחזמר מרהיב עם שירים וריקודים, שלוש מערכות. כתב בארד, 1899. (הבכורה הייתה בתיאטרון הלאומי של בודפשט ב-17 באפריל, עם יותר מ-150 הצגות בשנה אחת!)
Lieder und Gesänge für eine Singstimme mit Pianofortebegleitung. לייפציג, 1899.
הוא כתב את החלק המוזיקלי של Der Löwenjäger (וינה, Theatre an der Wien 1896)
תיאטרון העם בחיי אמנות הבמה של בודפשט (1925)
בלהה לואיה ותיאטרון העם (חברת פרנקלין, 1926)
עריסה וארון מתים. מחזה. 100 שנים להולדתו של לאיוש קושוט Magyar Nemzeti Digitális Archívum • Verő György: Bölcső és Koporsó című színműve (mandadb.hu)
כתב יד. מחזה של ג'רג' ורה בכתב ידו "חנה ושותפתה" Kézirat. VERŐ György Hanna és társa című színdarabjának tintával írt kézirata.
לקריאה נוספת

יוז'ף סיניאי: חייהם ויצירותיהם של סופרים הונגרים. ג'רג' ורה.
ג'רג' ורה בלקסיקון ביוגרפי הונגרי
לקסיקון יהודי הונגרי. 1929. עורך פטר אויווארי. ג'רג' ורה
הערות שוליים

↑  Halálesete bejegyezve a Bp. II. ker. állami halotti akv. 128/1941. folyószáma alatt.
↑  הלברית של המחזה
↑  מחזה למאה שנים להולדתו של לאיוש קושוט ב MANDA
↑  חנה ושותפתה. מחזה
| --- | --- |
בקרת זהויות :  GND: 1050532686  ISNI: 0000 0000 7949 5528  VIAF: 121503755   WorldCat (עם VIAF): 121503755
גרטרוד שטיין

| --- | --- |

שטיין, 1935. צלם: קארל ואן וכטן
 לידה:  3 בפברואר 1874 אלגני, ארצות הברית 
 פטירה:  27 ביולי 1946 (בגיל 72) ניי-סיר-סן, צרפת 
 מדינה:  ארצות הברית 
 מקום קבורה:  פר לשז 
 מקום לימודים:  מכללת רדקליף, אוניברסיטת ג'ונס הופקינס, אוניברסיטת הרווארד, בית הספר לרפואה של אוניברסיטת ג'ונס הופקינס, תיכון אוקלנד 
 שפות היצירה:  אנגלית 
 זרם ספרותי:  ספרות מודרניסטית, מודרניזם 
 יצירות בולטות:  Three Lives, האוטוביוגרפיה של אליס ב' טוקלאס, Everybody's Autobiography, Four Saints in Three Acts, Tender Buttons, The Making of Americans, Doctor Faustus Lights the Lights 
 בן או בת זוג:  אליס ב. טוקלאס 
 חתימה:   
 
גרטרוד שטיין (באנגלית: Gertrude Stein;‏ 3 בפברואר 1874 – 27 ביולי 1946) הייתה סופרת יהודייה-אמריקאית, שחיה רוב חייה בפריז ונמנתה עם מובילי המודרניזם בספרות ובאמנות.
קורות חיים

שטיין נולדה באלגני שבפנסילבניה למשפחה יהודית אמידה ממוצא גרמני. היא למדה במכללת רדקליף לאמנות בקיימברידג' שבמסצ'וסטס. שם עודד אותה אחד ממוריה, הפסיכולוג ויליאם ג'יימס, לפתח את טכניקת הכתיבה האוטומטית של זרם התודעה, שבה עשתה שימוש כל חייה. בכתיבה זו נעשה ניסיון לתת עדיפות לתת-מודע על פני המודע.
בעידודו של ג'יימס פנתה שטיין ללימודי רפואה באוניברסיטת ג'ונס הופקינס, אך לא סיימה את לימודיה. ב-1903 נסעה לפריז, עם אחיה ליאו שטיין, והשתקעה שם. ב-1907 הכירה שטיין את אליס ב. טוקלאס, והתגוררה עמה עד מותה. החל משנות העשרים ניהלה גרטרוד שטיין בביתה סלון אמנות וספרות בעל מוניטין רב. התארחו אצלה גדולי האמנים והסופרים של התקופה: פבלו פיקאסו, עזרא פאונד, אנרי מאטיס, ארנסט המינגוויי וסקוט פיצג'רלד. בהדרגה הפכה שטיין למין גורו עבור חבורת האמנים אותם כינתה "הדור האבוד", כינוי שהפך למטבע לשון לתיאור דור הצעירים האמריקאים שחיו בזמן מלחמת העולם הראשונה ולאחריה.
בהשפעת רעיונותיו של הפילוסוף היהודי אוסטרי אוטו ויינינגר בספרו "מין ואופי" גיבשה שטיין לעצמה זהות מגדרית גברית, אך בכתביה נמצאו גם התייחסויות רבות להיותה אישה לסבית. ב-1922 פרסמה את הסיפור "העלמה פר והעלמה סקין", ובו הופיעה ככל הנראה לראשונה בדפוס המילה "גיי" (gay) בהקשר הומוסקסואלי, אך נשמרה הדו-משמעות:
They were ...gay, they learned little things that are things in being gay, ... they were quite regularly gay
למרות זאת שטיין מעולם לא חשפה במוצהר את נטיותיה המיניות.
ב-1933 פרסמה שטיין את האוטוביוגרפיה שלה "האוטוביוגרפיה של אליס ב. טוקלאס" כאילו דרך עיני אהובתה, המספרת כביכול על חייה לצד גרטרוד שטיין. השתיים יצאו למסע הרצאות נרחב בארצות הברית שארך שנים אחדות, והתפרסמו ברחבי היבשת.
במאי 1934 הביעה דעתה במגזין "הניו-יורק טיימס" שאדולף היטלר ראוי לקבל פרס נובל לשלום: "אני אומרת שהיטלר צריך לקבל את פרס נובל לשלום, כי הוא מסיר את כל הגורמים לסכסוך ומאבק מגרמניה. על ידי גירוש היהודים והגורמים הדמוקרטיים והשמאליים, הוא מגרש את כל מה שתורם לפעילות. שזה אומר שלום... על ידי דיכוי יהודים... הוא מסיים מאבקים בגרמניה". בנוסף לכך היא אף החתימה אישי ציבור על עצומה הקוראת להענקת הפרס להיטלר. בשנת 1938 היא העירה על מוסוליני, היטלר, רוזוולט, סטלין וטרוצקי: "יש יותר מדי דמויות אב בזמן האחרון, ואין ספק לגבי זה, אבות הם מדכאים.". ב-1940 היא שיבחה את המרשל פטן והשוותה אותו בגדולתו לג'ורג' וושינגטון. במשך כל תקופת השואה, המשיכה להתגורר בפריז, כאשר אזרחותה האמריקאית ופרסומה הרב, מגנים עליה.
כתיבתה של שטיין ייחודית מאוד ומתאפיינת בקוביזם, במשחקי מילים, בחזרה על הדברים ובהומור. אמירתה הנודעת ביותר "ורד הוא ורד הוא ורד הוא ורד" (Rose is a rose is a rose is a rose) הופיעה בשיר "אמילי הקדושה" שפרסמה ב-1922.
שטיין מתה מסרטן הקיבה בגיל 72. נקברה בפר לשז.
במהלך שנת 2011 הוצגה במוזיאון היהודי העכשווי בסן פרנסיסקו תערוכה המסכמת את חייה של שטיין ואת התפקיד המשמעותי שמילאה בעולם התרבותי והאמנותי של המאה ה-20.
מבחר מעבודותיה

Three Lives (1909)
Tender buttons: objects, food, rooms (1914)
Four Saints in Three Acts (libertto by Gertrude Stein, 1929)
The Autobiography of Alice B. Toklas (1933)
Everybody's Autobiography (1937)
Doctor Faustus Lights the Lights (1938)
Paris France (1940)
ספריה בעברית

האוטוביוגרפיה של אליס ב. טוקלאס, תרגום מרטין הררי, זמורה ביתן, 1986
שלוש נשים, תרגום טובה שגיא, אסטרולוג, 1995
פריז צרפת, תרגום עידית שורר, אחרית דבר ד"ר אורלי לובין, סדרת ושתי, רסלינג, 2005
שירה ודקדוק (שתי הרצאות), תרגום עמית בן עמי, סדרת דרש, דחק, 2021
לקריאה נוספת

Janet Malcolm, Two Lives: Gertrude and Alice, Yale University Press, 2007 (הספר בקטלוג ULI)
Edward Burns (ed.), The Letters of Gertrude Stein and Carl Van Vechten, 1913-1946, Columbia University Press, 1986 (הספר בקטלוג ULI)
Karen Leick, Gertrude Stein and the Making of an American Celebrity, Taylor and Francis, 2012 (הספר בקטלוג ULI)
Hannah Roche, The Outside Thing: Modernist Lesbian Romance, Columbia University Press, 2019 (הספר בקטלוג ULI)
הערות שוליים

↑  Mellow, James R. 1992, a life without consequences, p.308. Houghton Mifflin. או בהקדשה לספרו של ארנסט המינגוויי, "וזרח השמש".
↑  Martha E. Stone, Sept–Oct, 2002. Who were Miss Furr and Miss Skeene?, The Gay & Lesbian Review Worldwide.
↑  Lansing Warren, Gertrude Stein views life and politics, New York Times Magazine, May 6, 1934
↑  Ali Tariq, The ignoble Nobel. The Guardian (London). December 7, 2002.
↑  Scene4 Magazine | letters to the editor
↑  Blackmer, Corrine E. (1995). "Gertrude Stein". In Claude J. Summers. The Gay and Lesbian Literary Heritage. ISBN 0-8050-5009-4 a b c d e
| --- | --- |
בקרת זהויות :  NLI: 987007268300005171  PLWABN: 9810537791905606  BIBSYS: 90076993  BNE: XX897300  BnF: cb11925479v (data)  CANTIC: a19427499  CiNii: DA00338969  GND: 118617257  ICCU: CFIV060098  ISNI: 0000 0001 2277 3352  LCCN: n79006977  LNB: 000020486  MusicBrainz: 077fdc68-7c46-4a91-b399-8f633678edef  NARA: 10580778  NDL: 00457554  NKC: jn19990008200  NLA: 35521979  NLG: 73273  NLK: KAC199626370  NSK: 000033548  NTA: 068633238  RERO: 02-A003860930  RKD: 254993  SELIBR: 210088  SNAC: w6wx883w  SUDOC: 027147991  Trove: 983215  ULAN: 500273319  VcBA: 495/285038  VIAF: 22149082   WorldCat (עם VIAF): 22149082
גאורג פרידריך הנדל

| --- | --- |
דיוקן מ-1733 מאת בלתסאר דנר
דיוקן מ-1733 מאת בלתסאר דנר
 לידה:  23 בפברואר 1685 האימפריה הרומית הקדושה האלה, ברנדנבורג
 פטירה:  14 באפריל 1759 (בגיל 74) ממלכת בריטניה הגדולה לונדון, אנגליה
 שם לידה:  Georg Friedrich Händel 
 מקום קבורה:  פינת המשוררים 
 מוקד פעילות:  ממלכת בריטניה הגדולה, ברנדנבורג-פרוסיה, האימפריה הרומית הקדושה, איטליה
 תקופת הפעילות:  מ-1702 
 מקום לימודים:  אוניברסיטת האלה-ויטנברג 
 זרם:  בארוק
 סוגה:  אופרה, המנון, מוזיקה קלאסית, קונצ'רטו, אורטוריה, המנון הכתרה 
 שפה מועדפת:  גרמנית, אנגלית, איטלקית 
 כלי נגינה:  עוגב, צ'מבלו, אבוב 
 מספר יצירות ידוע:  644 (מסודרות HWV1-612)
 gfhandel.org
 פרופיל ב-IMDb
 חתימה:  
 
גאורג פרידריך הנדל (בגרמנית: ‏Georg Friedrich Händelקובץ:De-Georg Friedrich Händel.ogg‏Ⓘ‏; באנגלית: ג'ורג' פרידריק הנדל - George Frideric Handel;‏ 23 בפברואר 1685 – 14 באפריל 1759) היה מלחין גרמני-אנגלי בן תקופת הבארוק, יליד דוכסות מגדבורג שחי רוב ימיו באנגליה. יצירתו המפורסמת ביותר היא משיח – אורטוריה לסולנים, מקהלה ותזמורת, ונהוג לבצעה בחג הפסחא ובחג המולד.
תעודת ההטבלה של הנדל בהאלה